มีอะไรกับแฟนตอนเป็นประจำเดือนวันแรก ไม่ได้สวมถุงยางไม่ได้ป้องกันใดๆ แต่หลั่งนอก จะท้องไหมค่ะ
สวัสดีครับ หากมีเพศสัมพันธ์ในช่วงที่มีประจำเดือนวันแรก โอกาสตั้งครรภ์จะมีน้อยกว่าปกติครับ เพราะเป็นช่วงที่มีการหลุดลอกของเยื่อมดลูก และยังไม่มีการตกไข่ อย่างไรก็ดี การมีเพศสัมพันธ์ในช่วงที่เป็นประจำเดือน จะทำให้เสี่ยงต่อการติดเชื้อง่ายขึ้น เพราะเนื้อเยื่อบริเวณช่องคลอดและมดลูกในช่วงนั้นเปราะบางและมีภูมิต้านทานต่ำกว่าปกติครับส่วนการมีเพศสัมพันธ์แบบไม่ได้ป้องกัน แม้จะเป็นการหลั่ง แต่ถ้ามีสอดใส่ในช่องคลอดแล้ว ก็ยังมีโอกาสที่ตัวอสุจิจะมาอยู่ในช่องคลอดได้ เพราะตัวอสุจิไม่ได้อยู่ในน้ำหลั่งตอนท้ายเท่านั้น หากแต่ยังพบในน้ำเมือกตรงอวัยวะส่วนปลายของเพศชายด้วยด้วยเหตุนี้ การคุมกำเนิดที่ดีและปลอดภัยที่สุดคือ การมีเพศสัมพันธ์โดยใช้ถุงยางอนามัยครับ เพราะมีประสิทธิภาพป้องกันสูงสุด อีกทั้งยังป้องกันโรคที่แพร่ทางเพศสัมพันธ์ได้อีกด้วยครับสรุปแล้ว ก็ยังมีความเป็นไปได้ที่ตั้งครรภ์ครับ ดังนั้น หากรอบเดือนในเดือนถัดไปมาช้า หรือ ขาดไป ขอแนะนำให้ตรวจการตั้งครรภ์เพิ่มเติม เพื่อความแม่นยำครับ